**CONTRACT DE PRESTARI SERVICII**

**Nr. ………data …………….**

1. **PĂRŢILE CONTRACTANTE**

**S.C.** **BORG DESIGN S.R.L.** înmatriculată la nr. **J40/8118/2002** în Registrul Comerţului, **CUI RO 14837428**, cu sediul în Bucuresti, Sector 5, Str. Ing. Stefan Hepites, nr.16A, parter, Cod poștal 050196, **adresă coresponden**ţ**ă:** Str. Inginer Ștefan Hepiteș nr. 16A, Bucuresti, Sector 5**,** cod poştal 050196, telefon 021 310 67 91/92/93, având contul RO36INGB0000999912773805, deschis la ING BANK Oltenitei, reprezentată de **Director Executiv, Anca Maria Spătaru,** în calitate de **Furnizor.**

şi

**............................................** înmatriculată la nr. **..............................** în Registrul Comerţului, **CUI ...........................**, cu sediul în ..............................................................., **adresă coresponden**ţ**ă:** ..............................................................., telefon **.................................**, fax **..................................**, având contul **........................................** deschis la **........................................**, reprezentată de **........................................** în calitate de Beneficiar, s-a încheiat prezentul contract.

1. OBIECTUL CONTRACTULUI

Art. 1. Obiectul contractului priveşte acordarea accesului de către Furnizor către Beneficiar pe bază de abonament, la pachete de date, trimestriale, ce conţin firmele listate ca inactive de ANAF, conform anexei care face parte integrantă din contract.

1. **DURATA CONTRACTULUI**

**Art. 2** Contractul se încheie pe o durata de ................. începând de la data de ...................... si până la data de ............................... . Durata prezentului contract se poate prelungi, cu acordul parților, prin semnarea de anexă și/sau act adițional.

1. OBLIGAŢIILE PĂRŢILOR

Art. 3. Furnizorul se obligă:

* 1. să pună la dispoziţia Beneficiarului accesul online la serviciul care conţine informaţiile specificate în anexa prezentului contract;
  2. să transmită doar dreptul de utilizare asupra datelor din pachetele de date ce conţin firmele listate ca inactive de ANAF.
  3. să menţină disponibilitatea serviciului de acces la minim 99% din timp, rezervându-şi dreptul de a opri sistemul pentru remedierea unor defecţiuni ocazionale de funcţionare.

**Art. 4.** Beneficiarul se obligă:

1. să achite contravaloarea serviciului conform termenelor prevăzute în Cap. VI, Art. 7;
2. să aplice măsurile tehnice, organizatorice şi de securitate adecvate pentru protejarea contului de acces la serviciu împotriva dezvăluirii sau accesului neautorizat şi declară că îndeplineşte condiţiile legale pentru a putea opera cu datele disponibile prin accesarea serviciului;
3. să nu utilizeze browsere offline, scripturi sau alte mijloace automate de accesare a paginilor web ale serviciilor ce fac obiectul prezentului contract, exceptand API-urile;
4. să nu pună la dispoziţia unor terţi, să nu presteze servicii pentru terţi folosind datele obţinute în urma accesării serviciului.
5. să nu subcontracteze serviciul care face obiectul contractului
6. **PREȚUL**

**Art. 5.** Preţul serviciului este prevăzut în anexele contractului.

**Art. 6.** Orice modificare cerută de către Beneficiar contractului propus de Furnizor, înaintea semnării contractului, determină anularea ofertei de preț deja făcute în alte condiții contractuale.

1. **MODALITĂŢI ŞI CONDIŢII DE PLATĂ**

**Art. 7.** Beneficiarul are obligaţia de a efectua plata facturii în termen de 5 (cinci) zile de la data emiterii sale. Factura va fi transmisă către Beneficiar, în aceeaşi zi cu emiterea sa, la adresa de e-mail: .............................................................................................. .

**Art. 8.** Furnizorul se obligă să comunice în scris Beneficiarului modificarea contului sau alte date legate de plata serviciilor/produselor.

1. **TERMENUL DE FURNIZARE**

**Art. 9.** Termenul de furnizare pentru pachetele de date ce conţin firmele listate ca inactive de ANAF este de minim 3 luni.

**Art. 10.** Durata de furnizare este specificată în anexele contractului şi poate fi prelungită prin adăugarea de noi anexe.

1. **MODALITATE DE ACCESARE**

**Art. 11.** Accesul la serviciul Firme inactive oferit de Furnizor se va efectua prin web-site-ul [www.ListaFirme.ro](http://www.ListaFirme.ro). Descărcarea fişierelor de date este în sarcina Beneficiarului.

1. **ACTIVITATEA DE ASISTENŢĂ TEHNICĂ ŞI SERVICE**

**Art. 12.** Furnizorul acorda asistenţă tehnică, gratuit, telefonic şi prin e-mail. Asistenţa tehnică la sediul Beneficiarului se poate acorda contra cost, doar în localitatea Bucureşti, la cererea expresă a Beneficiarului.

1. **CONFIDENŢIALITATEA**

**Art. 13.** În sensul prezentului Contract, vor reprezenta „Informaţii Confidenţiale” oricare şi toate informaţiile legate de afacerile celeilalte părți şi/ sau oricare şi toate informaţiile legate de implementarea serviciului şi prezentului Contract, inclusiv, informațiile care nu sunt disponibile publicului larg.

Părţile se obligă să primească şi să păstreze confidenţialitatea asupra oricăror Informaţii Confidenţiale. Fără a limita în niciun fel dispoziţiile anterioare, părţile se obligă şi sunt de acord:

* să protejeze orice Informaţie Confidenţială împotriva folosirii, publicării sau dezvăluirii neautorizate;
* să nu folosească nicio Informaţie Confidenţială, decât în scopul îndeplinirii obligaţiilor stabilite prin prezentul Contract;
* să nu furnizeze, publice, dezvăluie, transfere sau să folosească în alt mod, direct sau indirect, în orice manieră, nicio Informaţie Confidenţială, cu excepţia cazului în care există o autorizare expresă a celorlalte părţi în concordanţă cu prevederile acestui articol;
* să nu folosească nicio Informaţie Confidenţială pentru a concura în mod neloial sau a obţine avantaje nemeritate faţă de cealaltă parte în orice activitate comercială care poate fi asemănătoare cu activitatea comercială desfăşurată de către cealaltă parte în legătură cu prezentul Contract;
* să limiteze accesul la orice Informaţie Confidenţială acelor angajaţi, persoanelor de control sau celor de conducere şi subordonaţi care nu au nevoie de asemenea acces pentru a-şi îndeplini obligaţiile prevăzute prin prezentul Contract;
* să atragă atenţia fiecărei persoane căreia i se acordă acces la orice Informaţie Confidenţială, asupra faptului că le este strict interzisă utilizarea, publicarea, dezvăluirea sau permiterea altor persoane să utilizeze, în interes propriu sau în detrimentul celeilalte părţi, oricare dintre Informaţiile Confidenţiale şi, la cererea părţii interesate, să transmită acelei părţi un exemplar al unui acord scris în acest sens semnat de către persoanele respective;

- să respecte oricare alte măsuri de securitate rezonabile, solicitate în scris de către o parte.

**Art. 14.** Obligaţiile de confidenţialitate vor subzista timp de 24 de luni după expirarea, rezilierea sau încetarea în orice mod a relaţiilor contractuale între părţi.

1. **FORȚA MAJORĂ ŞI CAZUL FORTUIT**

**Art. 15.** În sensul prezentului Contract, „Forţa Majoră” va fi definită conform prevederilor legale în vigoare.

**Art. 16.** În cazul apariţiei unei situaţii de Forţă Majoră, niciuna dintre Părţi nu va fi considerată responsabilă pentru neîndeplinirea sau îndeplinirea necorespunzătoare a obligaţiilor sale contractuale, cu condiţia ca respectiva Parte să fi încercat să remedieze consecinţele unei astfel de situaţii.

**Art. 17.** Partea care invocă Forţa Majoră trebuie să notifice celeilalte Părţi apariţia situaţiei de Forţă Majoră în termen de 5 (cinci) zile lucrătoare de la producerea acesteia.

**Art. 18.** În sensul prezentului Contract, „Cazul Fortuit” va fi definit conform prevederilor legale în vigoare.

**Art. 19.** În cazul apariţiei unui Caz Fortuit, Părţile nu vor fi considerate responsabile pentru neîndeplinirea sau îndeplinirea necorespunzătoare a obligaţiilor sale contractuale, cu condiţia să fi încercat să remedieze consecinţele unei astfel de situaţii

1. **RĂSPUNDEREA CONTRACTUALĂ**

**Art. 20.** Părţile nu răspund pentru neexecutarea contractului în caz de forţă majoră notificată celeilalte părţi în termen de 5 (cinci) zile de la apariţia ei şi constatată de autorităţile competente în termen de 15 (cinsprezece) zile de la notificare.

În condiţiile alineatului precedent, contractul se reziliază fără a se putea pretinde daune interese.

**Art. 21.** Beneficiarul este de drept în întârziere pentru neexecutarea obligaţiei de plată a preţului şi datorează daune moratorii în condiţiile clauzei penale.

    Beneficiarul are dreptul să refuze achitarea la plată pentru:

    a) servicii necontractate, necomandate sau furnizate după termenul contractual, fără acceptul Beneficiarului;

    b) nerespectarea de către Furnizor a preţului stabilit în contract, dacă modificările de preţ sunt făcute de către Furnizor fără acordul prealabil al Beneficiarului.

    Pentru refuzul nejustificat de plată a preţului în alte condiţii decât cele prevăzute la literele a-b din alineatul precedent, Beneficiarul datorează Furnizorului daune interese potrivit clauzei penale.

**Art. 22.** Furnizorul nu poate fi făcut răspunzător, în nici o situaţie, pentru acele daune, prejudicii, beneficii nerealizate, dovedite în instanţă, oricare ar fi acestea, decât în limitele culpei sale. În toate cazurile însă Furnizorul nu poate fi obligat la plata unor daune sau orice alte despăgubiri sau compensaţii materiale, sub orice formă ar fi cerute acestea, decât în limita preţului primit efectiv din ultima comandă formulată de Beneficiar.

**Art. 23.** Furnizorul nu garantează şi nu îşi asumă responsabilitatea că datele furnizate îndeplinesc cerinţe specifice pentru a fi utilizate într-un scop anume, Beneficiarul fiind singurul responsabil privind modul de utilizare şi de eventualele pierderi ce pot rezulta din utilizarea fără verificare a acestor informaţii.

**Art. 24.** Daca pe parcursul derularii prezentului contract se produce o imprejurare, o situatie de orice natura, independenta de culpa vreunuia dintre parti si care afecteaza grav echilibrul contractului, provocand o ingreunare substantiala a executarii acestuia pentru cel putin una din parti, partile isi asuma expres obligatia de a proceda la negocieri in vederea adaptarii si reechilibrarii contractului sau a incetarii acestuia de comun acord.

**Art. 25.** Furnizorul răspunde de executarea obligaţiilor contractuale asumate, în caz contrar fiind obligat la daune interese potrivit clauzei penale.

1. **CLAUZA PENALĂ**

**Art. 26.** Părţile se obligă reciproc la executarea întocmai şi la timp a obligaţiilor contractuale.

Pentru neexecutarea în totalitate sau în parte, ori pentru executarea necorespunzătoare a obligaţiilor prevăzute în contract, părţile datorează daune interese în condiţiile prezentei clauze penale:

a) în sarcina Furnizorului. Pentru întârzierea facilitării accesului la date, Furnizorul datorează Beneficiarului daune moratorii în valoare de 0,06% pe zi de întârziere, dar nu mai mult de 90 (nouazeci) zile, calculate la preţul serviciilor respective.

    Pentru neexecutarea prestărilor de servicii, Furnizorul datorează Beneficiarului rambursarea eventualelor sume plătite în avans precum şi daune compensatorii în valoare de 10 % din preţul serviciilor neexecutate.

b) în sarcina Beneficiarului. Pentru întârzierea plăţii serviciului contractat, Beneficiarului datorează Furnizorului daune moratorii în valoare de 0,06% pe zi de întârziere, dar nu mai mult de 90 zile, calculate la preţul serviciului respectiv.

În cazul renunţării în totalitate sau parţial la serviciile contractate, Beneficiarul datorează Furnizorului daune compensatorii reprezentând 10% din preţul serviciilor la care renunţă.

**Art. 27.** Nerespectarea Art 4, punctele 4.2, 4.4 si 4.5, atrage obligarea Beneficiarului la plata de daune-interese, in cuantum de dublul valorii prezentului contract, menționată în anexe.

1. **ÎNCETAREA CONTRACTULUI**

**Art. 28.** Partile pot conveni, în orice moment, încetarea prezentului contract. Partea care doreste încetarea contractului va notifica cealaltă parte cu cel puţin 30 de zile înainte de data la care încetarea urmează să-şi producă efectele. În acest caz, încetarea contractului va opera de drept la data menționată în notificarea scrisă prealabilă, fără punere în întârziere sau fără îndeplinirea unei alte formalități prealabile, inclusiv fără obținerea unei hotărâri judecătorești.

Prezentul contract încetează de plin drept în cazul în care una din părţi:

- nu îşi execută una din obligaţiile contractuale;

- este declarată în stare de incapacitate de plăţi sau a fost declanşată procedura de lichidare (faliment) înainte de începerea executării prezentului contract.

Rezilierea prezentului contract nu va avea nici un efect asupra obligaţiilor deja scadente între părţile contractante.

Prevederile prezentului capitol nu înlătură răspunderea părţii care în mod culpabil a cauzat încetarea contractului.

**Art. 29.** Contractul poate fi încetat unilateral de către Furnizor, în cazul în care informaţiile companiilor devin permanent indisponibile în sursele oficiale sau dacă legislaţia privind accesul la informaţiile disponibile în baza de date ce face obiectul prezentului contract, se va modifica astfel încât, Furnizorul nu va mai putea respecta clauzele prezentului contract.

1. **DISPOZIŢII FINALE**

**Art. 30.** Contractul de furnizare de baze de date încheiat cu acordul părţilor reprezintă instrumentul oficial şi legal dintre părţile partenere în afaceri.

    Acordul de voinţă al părţilor o dată exprimat stabileşte toate drepturile şi obligaţiile părţilor contractante.

**Art. 31.** Oricare clauza din prezentul Contract care, potrivit art. 1203 din Codul Civil, ar putea fi calificata drept clauza neuzuala, este acceptata expres, in scris, de catre parti, prin semnarea prezentului Contract, in termenii si conditiile aici stipulate.

**Art. 32.** Contractul se consideră încheiat la data semnării sale de ambele părţi.

**Art. 33.** Prezentul contract constituie singurul instrument juridic probant pentru soluţionarea eventualelor litigii între părţi pe cale amiabilă ori, în caz de neînţelegere, prin acţiune în justiţie în daune interese adresată instanţei competente. Anexele și actele adiționale reprezintă parte integrantă a prezentului contract şi se bucură de aceeaşi valoare juridică.

**Art. 34.** Contractul a fost încheiat în 2 exemplare semnate de reprezentanţii legali ai celor două părţi contractuale - unul la Beneficiar şi unul la Furnizor.

    Prezentul contract s-a încheiat pe data de ………………………

**Furnizor Beneficiar**

**Borg Design SRL ................................ Anca Maria Spătaru ................................**

**Director Executiv .................................**

**ANEXA NR. 1.**

**LA CONTRACTUL DE FURNIZARE DE BAZE DE DATE**

**NR. ............. din ............**

**Obiectul selecţiei de date:** firmele listate ca inactive de ANAF.

Număr de înregistrări : toate înregistrările disponibile în următoarele ............. luni

Contul de acces la serviciul va fi înfiinţat pentru adresa de e-mail: .............................................

Fișierul se livrează în format Microsoft Access (mdb), prin download de pe site-ul [www.listafirme.ro](http://www.listafirme.ro/) şi conţine:

|  |  |
| --- | --- |
| **Da/Nu** | **Nume coloană** |
| **DA** | **Nume firma** |
| **DA** | **Cod Fiscal** |

**Mod de achitare:** în baza facturii pro forme/fiscale aferentă serviciului contractat, emisă trimestrial, în maxim 5 (cinci) zile lucrătoare de la actualizarea trimestrială a bazei de date.

**Frecventa actualizare: Baza de date cu firmele listate ca inactive de ANAF se va actualiza trimestrial.**

**Termen de activare serviciu**: În maxim 2 zile lucrătoare de la semnarea prezentului contract şi de la intrarea banilor în contul bancar al Furnizorului.

**Durata serviciului**: 12 luni, ȋncepȃnd de la data de ..................... și pana la data de ..........................

Prezenta anexa a fost încheiată astăzi ............. în dublu exemplar, câte una pentru fiecare parte.

**Valoare trimestrială**: .... lei

**Valoare totală:** …. lei

Preţurile nu includ TVA.

**Furnizor Beneficiar**

**Borg Design SRL ................................ Anca Maria Spătaru ................................**

**Director Executiv .................................**